Zigmantas Gudžinskas

Zigmantas Gudžinskas (g. 1966 m. rugpjūčio 28 d. Gliebiškis, Kaišiadorių rajonas) – Lietuvos botanikas, biomedicinos mokslų daktaras.

Biografija 
1991 m. baigė Vilniaus pedagoginį institutą. 1994 m. biomedicinos mokslų daktaras.

Nuo 1987 m. dirba Botanikos institute, nuo 2002 m. Šiaulių universiteto dėstytojas.

Mokslinė veikla 
Mokslinio darbo kryptis – induočių augalų įvairovė, taksonomija, nomenklatūra, svetimžemiai augalai ir ją poveikis aplinkai, botanikos terminija. Paskelbė daugiau kaip 80 mokslo straipsnių, parašė mokslo populiarinimo knygų, knygų vaikams.

Mokslo žurnalo „Botanica Lithuanica“ atsakingasis redaktorius nuo 1995 m., nuo 1996 m. Europos floros kartografavimo komiteto narys, nuo 2004 m. Tarptautinės augalų taksonomijos asociacijos narys, nuo 2007 m. Valstybinės lietuvių kalbos komisijos narys. Iš anglų, italų ir rusų kalbų išvertė apie 20 mokslo populiarinamųjų knygų.

Bibliografija 
 Lietuvos induočiai augalai, 1999 m.
 Flora of the Baltic Countries, su kitais, 2003 m.
 The genus Oenothera in Eastern Europe, su kitais, 2004 m.
 Lietuvos gegužraibiniai (Orchidaceae), su M. Ryla, 2006 m.
 Lietuvos vaistiniai augalai, su J. Balvočiūte, 2007 m.
 Lietuvos prieskoniniai augalai, su B. Rašomavičiene, 2008 m. ISBN 5430048259
 Kur uogauti Lietuvoje, 2008 m.
 Lietuvos gamta, 2008 m.

Šaltiniai 

Lietuvos botanikai
Lietuvos terminologai
Lietuvos pedagogai